ΓΡΑΠΤΗ ΕΡΩΤΗΣΗ E-0129/00

υποβολή: Ria Oomen-Ruijten (PPE-DE) και Bartho Pronk (PPE-DE) προς την Επιτροπή

(27 Ιανουαρίου 2000)

Θέμα: Ενιαίο έγγραφο προγραμματισμού 2000-2006

Στις 19 Οκτωβρίου 1999 οπουργός Κοινωνικών Υποθέσεων και Απασχόλησης της Ολλανδίας διαβίβασε στην Επιτροπή το ενιαίο έγγραφο προγραμματισμού (ΕΕΠ) για σχέδια του ΕΚΤ (Στόχος 3) για την περίοδο 2000-2006.

Ποιά είναι η γνώμη της Επιτροπή για την πρόθεση της ολλανδικής κυβέρνησης να χρησιμοποιήσει κεφάλαια του ΕΚΤ (Στόχος 3) στη νέα περίοδο προγραμματισμού, κυρίως, για να εφαρμόσει την κυβερνητική απόφαση εκχώρησης 250 εκατ. γκίλντερ στην Υπηρεσία Απασχόλησης (για το έτος 2000, μέτρα για εκείνους που είναι άνεργοι λιγότερο από ένα έτος), έχονταςπόψη το γεγονός ότι πρώτα από όλα θα πρέπει να ενισχύονται εκείνοι που βρίσκονται σε μεγάλη απόσταση από την αγορά εργασίας;

Το ΕΕΠ 2000-2006 προτείνει η μονάδα που είναι αρμόδια για την εφαρμογή των προγραμμάτων ΕΚΤ να ενταχθεί, βραχυπροθέσμως, στην Υπηρεσία Απασχόλησης ενώ, μακροπροθέσμως, να ενταχθεί στο Εθνικό Ινστιτούτο Απασχόλησης και Εισοδήματος (ΕΙΑΕ).

Ποιά είναι η γνώμη της Ευρωπαϊκής Επιτροπής για το γεγονός ότι η μονάδα εφαρμογής προγραμμάτων του ΕΚΤ αποτελεί μέρος της Υπηρεσίας Απασχόλησης, πράγμα που σημαίνει ότι εκείνοι που ζητούν ενισχύσεις από το ΕΚΤ και εκείνοι που παρέχουν τις ενισχύσεις αυτές βρίσκονται κάτω από την ομπρελά του ίδιου φορέα;

Ποιά είναι η γνώμη της Επιτροπής για την επιλογή του ΕΙΑΕ από την ολλανδική κυβέρνηση, δεδομένου ότι η αποστολή της μονάδες εφαρμογής του ΕΚΤ δεν αντιπροσωπεύει λογική επέκταση της κύριας αποστολής του ΕΙΑΕ, το οποίο ενεργεί ως οργανωτικός φορέας για τα Κέντρα Απασχόλησης και Εισοδήματος, έχοντας μάλισταπόψη τις εξελίξεις στην Ολλανδία οι οποίες οδήγησαν τους δήμους να λαμβάνουν τους χρηματοδοτικούς πόρους επανένταξής τους από μία πηγή, δηλαδή το Υπουργείο Κοινωνικών Υποθέσεων και Απασχόλησης;

Οι προτάσεις στο ΕΕΠ περιλαμβάνουν τη σύσταση μιας οργανωτικής επιτροπής. Σύμφωνα με τα παραπάνω σχέδια, η Ένωση Ολλανδικών Δήμων δεν πρόκειται να αντιπροσωπευθεί σε αυτήν την επιτροπή.

Συμφωνεί η Επιτροπή ότι είναι σκόπιμο να εκπροσωπείται η Ένωση Ολλανδικών Δήμων σε αυτή την επιτροπή, δεδομένου ότι η εκπροσώπηση αυτή είναι συμβατή με την αρχή της συνεργασίας, την οποία η Επιτροπή επιθυμεί να δει να εφαρμόζεται, και δεδομένου ότι οι δήμοι πρόκειται να διαδραματίσουν σημαντικό ρόλο κατά την εφαρμογή των προγραμμάτων του ΕΚΤ (Στόχος 3) κατά τη νέα περίοδο προγραμματισμού, καθώς και ένα σημαντικό επίσης ρόλο στον τομέα της ανάθεσης έργων;

Απάντηση της κ. Διαμαντοπούλου εξ ονόματος της Επιτροπής

(29 Φεβρουαρίου 2000)

Το Ευρωπαϊκό Κοινωνικό Ταμείο (ΕΚΤ) είναι το κύριο κοινοτικό όργανο για τηνλοποίηση των στόχων της ευρωπαϊκής στρατηγικής για την απασχόληση. Σε εθνικό επίπεδο οι στόχοι αυτοί έχουν εκπονηθεί βάσει 22 κατευθυντηρίων γραμμών που περιέχονται στο ολλανδικό εθνικό σχέδιο δράσης (ΕΣΔ). Η ανάπτυξη σχεδίου για το στόχο 3 το οποίο οι ολλανδικές αρχές διαβίβασαν στην Ευρωπαϊκή Επιτροπή αποτελεί τη βάση για τη διαπραγμάτευση ενός νέου ενιαίου εγγράφου προγραμματισμού (ΕΕΠ). Το ακριβές περιεχόμενο του ΕΕΠ εξαρτάται από το αποτέλεσμα των διαπραγματεύσεων μεταξύ της Ευρωπαϊκής Επιτροπής και των ολλανδικών αρχών και αυτές οι διαπραγματεύσεις έχουν μόλις αρχίσει.

Η πρόταση των ολλανδικών αρχών, όπως περιγράφεται στο σχέδιο, για τη χρησιμοποίηση του κύριου μέρους των χρημάτων από το ΕΚΤ για την ολοκληρωμένη προσέγγιση («sluitende aanpak») φαίνεται να συμφωνεί πλήρως με το στόχο πρόληψης της ευρωπαϊκής στρατηγικής για την απασχόληση. Συγκεκριμένα οι ολλανδικές αρχές προτείνουν να χρησιμοποιηθούν τα χρήματα από το ΕΚΤ για τους σκοπούς της κατευθυντήριας γραμμής 2 του ΕΣΔ έως το τέλος του έτους 2002. Το σχέδιο προτείνει επίσης ένα ειδικό μέτρο για την επανένταξη των μακροχρονίως ανέργων το οποίο μπορεί να εφαρμοσθεί επίσης για εκείνους που απέχουν πολύ από την αγορά εργασίας.

Εναπόκειται στο κράτος μέλος να αποφασίσει τους δικούς τους διοικητικούς διακανονισμούς, όπως τον τόπο εγκατάστασης της μονάδας εφαρμογής ΕΚΤ. Είναι αρμοδιότητα της Ευρωπαϊκής Επιτροπής να ελέγξει εάν το πρόγραμμα ΕΚΤ εφαρμόζεται με διαφανή, αποτελεσματικό και σωστό τρόπο σύμφωνα με τον ισχύοντα κανονισμό. Η Ευρωπαϊκή Επιτροπή θα διαπραγματευθεί με τις ολλανδικές αρχές, έτσι ώστε να διαπιστωθεί εάν τα κεφάλαια εφαρμογής του ΕΕΠ παρέχουν επαρκή εγγύηση για την επίτευξη αυτού.

Η Ευρωπαϊκή Επιτροπή παρακολουθεί με μεγάλο ενδιαφέρον τις πρόσφατες εξελίξεις στις Κάτω Χώρες όσον αφορά το εθνικό ίδρυμα απασχόλησης και εισοδήματος. Αυτό θεωρείται καινοτόμος απόπειρα για την ενεργοποίηση των δικαιούχων παροχών αρωγής, ανεργίας και ανικανότητας μέσω μιας «απευθείας» προσέγγισης.

Οι νέοι κανονισμοί περί διαρθρωτικών ταμείων ευνοούν μια ευρεία σύμπραξη και η Ευρωπαϊκή Επιτροπή θα συζητήσει το θέμα αυτό με τις ολλανδικές αρχές.